হাওড়ায় জলজট মোকাবিলায় বড় পদক্ষেপ

হাওড়া: হাওড়ার (Howrah) দীর্ঘদিনের জলজট সমস্যার স্থায়ী সমাধানে বড় পদক্ষেপ নিল প্রশাসন। নজিরগঞ্জে তৈরি হচ্ছে আধুনিক সেন্ট্রাল পাম্পিং স্টেশন, যার জন্য বরাদ্দ হয়েছে প্রায় ১০০ কোটি টাকা। এই স্টেশন কার্যকর হলে অন্তত ৫০টি ওয়ার্ডের ড্রেনেজ ও জলনিষ্কাশন ব্যবস্থা উন্নত হবে বলে আশা করা হচ্ছে।

বর্ষার সময় হাওড়ার বিস্তীর্ণ এলাকা জলে ডুবে যাওয়ার সমস্যা দূর করতে প্রকল্পটি হাতে নেওয়া হয়েছে। লক্ষ্য, আগামী বর্ষার মরসুমের আগেই পাম্পিং স্টেশনটি চালু করা। এর ফলে ট্রাফিক সমস্যারও অনেকটা স্বস্তি মিলবে বলে প্রশাসনের ধারণা।

আরও পড়ুন: কোলাঘাটে ভয়াবহ অগ্নিকাণ্ড, ভস্মীভূত হোশিয়ারি কারখানা

সূত্রের খবর, টেন্ডার ও ওয়ার্কপ্ল্যানের টাইমলাইন এখন প্রায় চূড়ান্ত পর্যায়ে। পাশাপাশি, ড্রেন কানেক্টিভিটি উন্নয়ন এবং স্থানীয় এনক্ৰোচমেন্ট সরাতে সমন্বয়ের কাজও শুরু হয়েছে। এই নতুন সেন্ট্রাল পাম্পিং স্টেশনটি একাধিক ছোট পাম্পিং স্টেশনের নোড হিসেবে কাজ করবে—ফলে সমগ্র জলনিষ্কাশন প্রক্রিয়া হবে আরও দ্রুত ও কার্যকর।